הוועדה לקידום מעמד האישה ולשוויון מגדרי, כנסת 25, פרוטוקול מספר 48, 2024-01-23 00:00

פנינה תמנו: אני רוצה לפתוח את הדיון, כולם לשבת

פנינה תמנו:  הדיון בנושא מימוש הסיוע להורה נוסף למגויסים בצו שמונה

פנינה תמנו:  הורה נוסף משמע, גרושים, גרושות, או כל וריאציה אחרת בעולם המודרני בו אנחנו חיים שיש להורה הנוסף

פנינה תמנו:  יש משפחות בהורות נוספת, משותפת או לא משותפת

פנינה תמנו:  במלחמת חרבות ברזל, ובכלל במשבר הקשה ובסיטואציה הקשה שמדינת ישראל נמצאת בה

פנינה תמנו:  אנחנו יודעים שכל העם הצבא וכולם מגויסים, כולל הגרושות והגרושים, יש להדגיש, כי יש גם מילואימניקים וגם מילואימניקיות, שאנחנו מצדיעות לכולם

פנינה תמנו:       נתחיל בזה, שבתחילת הדרך עם המתווה בוועדת הכספים, דרשתי שיכניסו את הסיוע למשפחות המילואימניקים, לבני ובנות הזוג, והנגזרת לכך היא סיוע לכל הילדים המקסימים, ילדי ישראל שלא רואים את ההורה הנוסף לתקופה ממושכת, זה מציב אתגרים רבים

פנינה תמנו:  יש פה את פורום נשות המילואים משפחה אחת? שמך?     

ליאורה שיקלי כהן: ליאורה שיקלי כהן

פנינה תמנו: חשוב לי לתת לנשים הנאבקות והפכו להיות קול משמעותי בבית הזה גם לדבר

פנינה תמנו:  נתחיל אתך, ליאורה

פנינה תמנו:  שם מלא?     

ליאורה שיקלי כהן: ליאורה שיקלי כהן

פנינה תמנו: ארגון?     

ליאורה שיקלי כהן: נשות המילואימניקים

פנינה תמנו: כן

ליאורה שיקלי כהן: גברתי יושבת הראש ומכובדי

ליאורה שיקלי כהן:  ראשית, אני רוצה להודות לכם על קיום הישיבה החשובה הזו והאפשרות שניתנה לי להיות חלק בה היום

ליאורה שיקלי כהן:       שמי ליאורה שיקלי כהן, עליתי ארצה לפני כ-23 שנה, מתוך ציונות ורצון להקים משפחה בישראל

ליאורה שיקלי כהן:  כיום אני גרושה למילואימניק, יש לנו שתי ילדות צעירות, בנות שבע וארבע, אותן אנחנו מגדלים במשמורת משותפת בימי שלום, אך מאז פרוץ המלחמה, אני מגדלת אותן לבד 90% מהזמן

ליאורה שיקלי כהן:       בהתחלה לא יכולתי להתפרנס בעת שלילדות לא הייתה מסגרת חינוכית, ומאז אני מוצאת את עצמי בהפסדים כלכליים כבדים

ליאורה שיקלי כהן:  ההוצאות שלי גדלו פי שניים, ואני מתמודדת עם קושי כלכלי ונפשי, אזלו לי הכוח והיכולת הכלכלית לעמוד בהוצאות הכבדות

ליאורה שיקלי כהן:      כמוני קיימות אלפי משפחות מילואימניקים, שקופות, הנושאות את עול המלחמה אולם אינן מקבלות שום סיוע

ליאורה שיקלי כהן:      במתווה הנוכחי קיים עיוות מפלה בהקשר לתגמולים של הילדות ותגמולים לכלכלתן אשר לעולם לא יגיעו אליהן, כי לצערי התקשורת הלקויה מול ההורה השני מקשה עלי, וזאת כל עוד אין הכרה ושינוי בחקיקה מצדכם ותיקון המתווה הנוכחי

ליאורה שיקלי כהן:      אנחנו משפחות מילואימניקים לכל דבר ועניין, בנות ובני זוג לשעבר של מילואימניקים, ידועים בציבור וכדומה, אנחנו גאות בגרושים שלנו ובלחימתם על הבית למען החזרת החטופים הנעדרים והגופות

ליאורה שיקלי כהן:       אנחנו נשות העורף, מגדלות בגבורה את ילדינו, בדיוק כמו כל האימהות, מעל 100 ימים, ומתמודדות עם קושי רב למחייתם של ילדינו

ליאורה שיקלי כהן:  אין עוררים כי קיימת אפליה בוטה ולא הוגנת, ונכון הוא להתייחס אליה

ליאורה שיקלי כהן:      אנחנו מבקשות הכרה, זכויות שוות וכתף למען ילדינו, לטובת ילדינו, זכויות אשר אינן תלויות בטוב לבו של ההורה במילואים

ליאורה שיקלי כהן:       אל תפקירו את הילדים שלנו ואותנו, אנחנו שווים בני שווים, תודה

פנינה תמנו:     קודם כל תודה לך, את צודקת, יש אפליה, זה גם נגזרת של תהליכים סוציולוגיים

פנינה תמנו:  התפיסה המיושנת הזו של להסתיר ולשכוח את הגרושים והגרושות, זה צף עכשיו בצורה שגם אם אנחנו לא שמים לב אליה, זה מה שאנחנו עושים כחברה, ואסור שזה יקרה

פנינה תמנו:        אני אקריא את הסיכום של ההסכם שכפינו על האוצר ועל משרד הביטחון

פנינה תמנו:  נציגת האוצר הגיעה? אני מבקשת שתגיע

פנינה תמנו:           אני אקריא מהאמצע, אדלג על ההתחלה: לאור זאת סוכם, כי אחד הקריטריונים שפורסמו במסגרת תקנון קרן הסיוע יהיה שיפוי על פי המנגנון שיקבע על אובדן הכנסה לבני ובנות הזוג, זה רק על ההכנסות, של חיילי המילואים, כתוצאה משרות מילואים פעיל בצו שמונה של בן או בת הזוג, כל זה במלחמת חרבות ברזל

פנינה תמנו:  לעניין זה, בן או בת הזוג, לרבות בן או בת הזוג לשעבר, השותף בגידול הילדים

פנינה תמנו:  אתם לא מצפים שההורה הנוסף, השותף לגידול הילדים, בטח בתקופה הזו בה כל הנטל של גידול הילדים נופל על ההורה הנוסף, לא אמורות לפתור את כל הסוגיה הפרוצדורלית, ואני מקווה מאוד, שיר, שיש לנו תשובות, כי אני בקשתי במשך תקופה ארוכה גם מסא"ל במילואים אבישג - - -     

שיר אבינועם: היא לא במילואים

פנינה תמנו: היא לא במילואים, אבישג?     

שיר אבינועם: אני המילואימניקית

פנינה תמנו: איפה?   

איילת חקימיאן: הוא בישיבה, הוא היה אמור להגיע

פנינה תמנו: מי זה?     

איילת חקימיאן: אדון אריאל הבר ממשרד האוצר

פנינה תמנו: מהו, רכז? אני אתקשר לבוס שלו

פנינה תמנו:  אנחנו עושים קצת שיימינג בלי כוונה, נסי לתפוס את אלי בין, תגידי שאני רוצה אותו כאן עכשיו

פנינה תמנו:  שיר, בואי נתחיל, הלוואי שיש פתרונות

שיר אבינועם: יש

פנינה תמנו: יופי

שיר אבינועם: אנחנו - - -     

איילת חקימיאן: שם ותפקיד לפרוטוקול

פנינה תמנו: אם יש עוד נשות מילואימניקים שרוצות לדבר, רגע חכי שיר, נשמע את הנשים היקרות, עד שאנחנו נותנות להן את הבמה, סליחה שזה לקח לי קצת יותר זמן, כי באמת רציתי שיהיו פתרונות

אפרת פאר וולהיים: גברתי יושבת הראש, מכובדיי

אפרת פאר וולהיים:  שמי אפרת פאר, ואני כאן כדי לייצג את ארבעת ילדיי, גילי רותם, הראל ואיתן פאר שגדלים במשמורת משותפת, ללא דמי מזונות

אפרת פאר וולהיים:  אבא שלהם, אלעד, ארז ונסע ב-7 באוקטובר, בלי לחשוב פעמיים לבסיס שלו באוגדת עזה וכולנו גאים בו מאוד על השרות המאתגר הזה

אפרת פאר וולהיים:      אני מדברת כאן בשם הילדים שאין להם קול

אפרת פאר וולהיים:  שלושה וחצי חודשים שהמדינה נלחמת על בטחונה ועצמאותה

אפרת פאר וולהיים:  שלושה וחצי חודשים שחיילינו נותנים את חייהם עבור כולנו

אפרת פאר וולהיים:  שלושה וחצי חודשים שהעורף על כל גווניו מרגש, מחזק ומתחזק מהחזית

אפרת פאר וולהיים:  שלושה וחצי חודשים שהמדינה מחבקת את ילדי משפחות המגויסים, שלפתע נעלם הורה מחייהם השוטפים, דרך מענקים, מתנות, פעילויות, פסיקות וחקיקות

אפרת פאר וולהיים:       כבר שלושה וחצי חודשים שכ-30% מאותם הילדים לא מקבלים את אותו החיבוק, ולמה? רק כי הוריהם גרושים, וההורה שבעורף לא זכאי לאותם מענקים והטבות

אפרת פאר וולהיים:      ההורה הלוחם צריך לעסוק בלחימה, ורק בלחימה, מדי פעם לצאת להתרעננות, ולא לעסוק בהעברת כספים להורה המגדל באמצעות הבנק, ההוצאה לפועל או חלילה בתי המשפט

אפרת פאר וולהיים:      אנחנו צריכים לחזק את המערך הלוחם בכך שנחבק את ילדיו, גם אם הם גדלים אצל בני הזוג לשעבר

אפרת פאר וולהיים:       אנחנו עורף שמחזיק את המלחמה, כמו כל משפחת מילואים אחרת, מגיע לנו שיפוי, בדיוק כמו לכל משפחת מילואים אחרת, על המחירים ששילמנו ואנחנו ממשיכים לשלם כשאנחנו מחזיקים את המשפחה כשהאבא של ילדינו מגויס

אפרת פאר וולהיים:      הדרישה היא פשוטה: הילדים שלנו הם לא סוג ב'

אפרת פאר וולהיים:  אנחנו מבקשים הכרה זהה למשפחות המילואים

אפרת פאר וולהיים:      קונקרטית אנחנו מבקשות עבורם: במענקי ילדים, משפחה וכלכלת בית עבור ילדינו

אפרת פאר וולהיים:  סיוע עבור הילדים, שכרגע, וכבר שלושה וחצי חודשים, ממומנים על ידי ההורה שבעורף בלבד, בזכות לשעת מילואים גם עבורנו, לטובת ילדינו ובהעברת הכספים ישירות אלינו

אפרת פאר וולהיים:  שמחנו לשמוע שכבר יש הבנה לגבי ההכרח לתת לזה מענה, ונדרש פתרון מלא ומהיר שיוכל גם רטרו, עבור תשלומים שעד כה לא הגיעו אלינו, והשאירו אותנו נתונות לחסדיו וזמנו של ההורה שבלחימה

אפרת פאר וולהיים:      דובר כבר רבות על הצורך לשמור את העורף חזק גם עבור החזית

אפרת פאר וולהיים:  המלחמה הזו, לצערנו, צפויה להימשך עוד זמן רב ויציבות האימהות והילדים הן אינטרס מובהק של המדינה וחלק מהחוסן הלאומי שלנו

אפרת פאר וולהיים:  אני מודה לכן על ההקשבה ועל הרצון לשנות

פנינה תמנו: תודה, אנחנו לא ניתן להם להעלים את ההורים הנוספים ואת הילדים של ההורים הגרושים

אפרת פאר וולהיים: תודה

פנינה תמנו: יש לנו בזום את עורכת הדין שבות רענן, ראש תחום זכויות בפורום נשות המילואים

פנינה תמנו:  שלום שבות

שבות רענן:       אני רוצה לפתוח בתודה לך פנינה, מתחילת הדרך את דוחפת את ההכרה בכלל במשפחות המילואים

שבות רענן:  אנחנו צעד אחד קדימה, למרות שמדובר באותו צעד, אין פה צעד נפרד

שבות רענן:       נשות המילואימניקים כוללות את כל משפחות המילואים, כולן מחזיקות את המערכה הזו בידיים שלהן, הן בחזית והן בעורף

שבות רענן:  חלק מהמשפחות נשואות וחלק לא, והמאבק שלהן הוא המאבק שלנו לכל דבר ועניין

שבות רענן:      חשוב לי להגיד שכן נעשתה דרך, ואני רוצה להיות קונקרטית

שבות רענן:  קודם כל בזכות הדיונים וההקשבה פה בוועדה ומשרד המשפטים שעזר לנו והאוצר, בהחלטת הממשלה שאושרה, כן תוקנה ההגדרה, תודה לאל, וההגדרה כן כוללת את זה שבן זוג כולל גם הורה או אחר וכולי

שבות רענן:  בדומה לאיסור פיטורים זמן מלחמה שכן חל גם על גרושות

שבות רענן:  אלו שני דברים שאנחנו שמחות עליהם

שבות רענן:  את המגמה הזו צריך להחיל גם בתקנון קרן הסיוע ויותר מהכול בפרקטיקה, כי בסוף אם הכסף לא מגיע למי שזכאית לו, ההגדרות לא כל כך עוזרות

שבות רענן:       התבאסנו לשמוע שהמענקים עצמם של כלכלת הבית ומענק המשפחה המוגדל, הוגדרו בקרן הסיוע כזכות של המשרת בלבד, כשבעצם הרציונל שלהם היה לשפות את ההוצאות שגדלו בזמן הזה סביב הילדים וסביב הבית, ואין שום סיבה שהן לא יוגדרו כזכות משותפת, או אפילו יועברו דרך הביטוח הלאומי ישר לאמא בדומה לאופן בו הועברו דברים בקורונה

שבות רענן:       אנחנו לא רוצים להגיע למצב שבו יש אלפי משפחות שנמצאות במתח מיותר, גם ככה יש כל כך הרבה להחזיק, גם ככה מתמודדים, כמו כולם עם כל כך הרבה קשיים, אנחנו לא רוצים להוסיף מתח בין בני הזוג לשעבר, ולאפשר פשוט לילדים לקבל את הכסף הזה שהמשפחות כל כך צריכות

שבות רענן:       לפני כמה ועדות, שיתפתי פה את הנתונים שלנו לגבי סלי מזון, אני יכולה להגיד שיש הלימה די גבוהה בין משפחות בהן האישה גרושה, משפחות ששידכתי לקבלת סלי מזון, כך שלא מדובר בהטבה רעיונית, זה ממש צורך מעשי, והוא צריך לקרות עכשיו וכמה שיותר מהר, גם ההכרה חשובה, וגם הפרקטיקה, הן פשוט צריכות את הכסף ואת הדברים האלה כדי להמשיך להחזיק את החזית

פנינה תמנו: תודה רבה, מישהו מהארגונים?     

רעות פוקר קפואנו: כן

פנינה תמנו: נעמת

רעות פוקר קפואנו: רעות, מנהלת אגף הפיתוח של נעמת, אליו מתקשרות נשים עם בעיות בעבודה, בטח ובטח עכשיו בגלל המלחמה

רעות פוקר קפואנו:  אני לא יודעת אם מישהו ראה כאן את הסרטון של "ארץ נהדרת", היה שם משפט אחד שממש קפץ לי: "להם הייתה שיטה, קודם לקחת את בעלך למילואים, להגיד לך כל הכבוד את לביאה, אחר כך לעשות פרצוף כי אחרת לעבודה"

רעות פוקר קפואנו:  דוגמאות מהחיים: פנתה אליי ל', שגם גרה באשקלון וגם גרושה, פתאום עכשיו היא כבר לא יכולה – גם השעות שהילדים היו אצל הגרוש, הפכו להיות השעות שהיא צריכה

רעות פוקר קפואנו:  הכול השתנה לה בעבודה, הפרצופים האלה, היא פוטרה

רעות פוקר קפואנו:  אנחנו מטפלים בה

פנינה תמנו: מזל שאותי אי אפשר לפטר, גם אני אשת מילואימניק גרושה

רעות פוקר קפואנו: הנה, זה ממש ככה, גם גרה באשקלון, פינתה את עצמה, כי בהתחלה, אם אתם זוכרים, אשקלון פונתה, נסעה הרבה לעבודה מהבית, עשתה כל המאמצים, וגם לגדל כמובן שתי בנות והיא פוטרה

רעות פוקר קפואנו:       זה פשוט לא יאמן, כי אמרו לה, איך אנחנו יכולים לסמוך על זה, שמחר ביום בו היית לעבוד עד מאוחר כבר לא תוכלי לעבוד עד מאוחר, מחרתיים תגידי שהילדה חולה, ואין מי שיישאר אתה כי בעלך בצו שמונה

רעות פוקר קפואנו:  אני גם חווה את מה שאתן אומרות כאן, וכמי ששומעת את הבעיות האלה הן אמתיות, עושים לך פרצוף כשאת מאחרת, הילדים במצוקה

פנינה תמנו: תודה

פנינה תמנו:  בהזדמנות הזאת, אני רוצה להודות לפורום נשות המילואים

פנינה תמנו:  היום אמנם לא באתי עם הסיכה, אבל אתמול הייתי אתה כל היום בכנסת

פנינה תמנו:  לא רק שאתן משמיעות קול חשוב מאוד, אתן גם עושות מחקרים

פנינה תמנו:  אני יודעת, ממה שהוצג לי אתמול על ידי הפורום, שכ-8% מנשות המילואים פוטרו או הוצאו לחל"ת, זה נתון נורא

קריאה: בואו נדבר גם על העצמאיות

פנינה תמנו: אנחנו נדבר עוד מעט על העצמאיות, אבל זה נתון בלתי מתקבל על הדעת, ואנחנו לא רוצים להיות במצב של פגיעה אנושה, בטח כשמדובר בגרושות, יש מעסיקים שמרשים לעצמם עוד יותר, ואין להן כבר את הזכויות של שעתיים ביום, שעה בבוקר ושעה לפני תום הלימודים

פנינה תמנו:  שיר בבקשה

שיר אבינועם: בוקר קשה לכולנו, יום קשה

שיר אבינועם:  זה מחזק כמה אנחנו צריכים להמשיך להיטיב עם משרתי המילואים, עם מערך המילואים, בטח עם בנות ובני המשפחה, לרבות אם מישהו במשפחה מוגדר תחת הגדרת גרושות פרודות, ידועות בציבור, כולן

שיר אבינועם:       קבלנו את החלטת הממשלה מה-7 בינואר – 1226, והרחבנו את המענה דרך קרן הסיוע במתווה

שיר אבינועם:  אני אגע בדברים שאני אוכל להגיד לפרוטוקול, שכבר מאושרים, וייושמו בימים הקרובים

שיר אבינועם:  הראשון הוא מענק של 4,500 לבת זוג, כולל פרודה או גרושה, כשיש להם ילד אחד משותף לפחות עד גיל 14

פנינה תמנו: שזה יגיע עד מתי? ה-4,500

שיר אבינועם: 4,500 זה המענק החד פעמי לבנות הזוג שיגיע - - -     

קריאה: איך יגיע?     

פנינה תמנו: איך יגיע? אף אחד פה לא שואל את השאלות, אני שואלת, ככה זה עובד

פנינה תמנו:  איך יגיע אליהן?     

שיר אבינועם: השיטה תהיה דרך אגף הכספים במשרד הביטחון, לא דרך גורם צהלי, שישלם להם

שיר אבינועם:  כמובן שיעבירו לנו חשבון בנק

שיר אבינועם:  משרד הביטחון ישלם ישירות, זה המנגנון - - -     

פנינה תמנו: איך, בואי נראה, אז זה לא יהיה צה"ל 

שיר אבינועם: לא, זה כן צה"ל, אני אעשה סדר רגע

פנינה תמנו: צה"ל יעביר את הכסף לאגף במשרד - - -      

שיר אבינועם:  הן יפתחו את הבקשה כמו כל אחת בקרן הסיוע

שיר אבינועם:  תחת הקטגוריה הזו יש כמה קטגוריות, לכל אחת מהקטגוריות האלה שאני אציין

שיר אבינועם:  זו בקשה דרך הלינק של קרן הסיוע באתר המילואים

שיר אבינועם:  שם נכנסים ומגישים את הבקשה, כתוב שם אלו מסמכים נדרש להגיש

שיר אבינועם:  הבקשה הזו, בשונה מהבקשות האחרות, לא תעבור לגורם המשלם שמוגדר מופ"ת בצה"ל, אלא תעבור למשרד הביטחון – אגף הכספים, זה המנגנון ש -- -      

פנינה תמנו: יש לכם לינק להורה נוסף, גרוש או גרושה?     

שיר אבינועם: יש כבר, זה כבר קיים

פנינה תמנו: לינק גרוש גרושה, כל פעם אתם אומרים, זה קיים, ואז אני פותחת - - -      

שיר אבינועם: קיים, פתחנו את זה כבר בקרן

פנינה תמנו: אפילו לא עדכנתם את התיקונים הקודמים

שיר אבינועם:  קודם כל תיקנו, חד-משמעית

פנינה תמנו: בתום הדיון נפתח אתך

שיר אבינועם: ישמנו את זה כבר בתוך האתר, זה עדיין לא נפתח, כי אנחנו רוצים לראות שטכנית אפשר לעשות עם זה משהו

שיר אבינועם:  לא רק שטכנית אפשר לעשות עם זה משהו, לא רק שיגישו בקשות, אלא שבאמת יהיה לזה בשר ומענה

שיר אבינועם:  אנחנו פותרים רגע את הפן הטכנולוגי של התשלום מול משרד הביטחון – אגף הכספים, זה כבר מנגנון שדי סוכם

פנינה תמנו: מה זה פותרים רגע, כמה זמן, כמה רגעים?     

שיר אבינועם: לא רגע, פותרים בימים הקרובים את המנגנון הטכני של העברת הכסף

פנינה תמנו: כמה זמן אתם צריכים?     

קריאה: עד מתי? אני רוצה לדעת שזה עובד

שיר אבינועם: אני מניחה שתוך כמה ימים אנחנו נפתור את זה

פנינה תמנו: עד השבוע הבא זה יעבוד?     

שיר אבינועם: מקווה

פנינה תמנו: מקווה זה שיטת "יהיה בסדר"

שיר אבינועם: אנחנו עושים את הכול, אנחנו מבינים את החשיבות

שיר אבינועם:  אני שותפה בפורומים של כל נשות משרתי המילואים, בפייסבוק, בזומים

שיר אבינועם:  אני מקיימת שיח כמעט יומיומי עם מובילות הקהילה הזו, אז אני שותפה בדיוק לכל הדברים שעולים פה

שיר אבינועם:  דבר שני - - -     

פנינה תמנו:  מה נדרש, כמה זמן אפשר יהיה - - - הגרוש או הגרושה?     

שיר אבינועם: אין הגדרה של לוחות זמנים, Once היא גרושה - - -     

פנינה תמנו:  היא תקבל מענק?     

שיר אבינועם: היא תקבל

שיר אבינועם:  כמובן שיש שני תנאים, כמו שהסברתי גם אתמול בוועדה שונה: הראשון שהוא נמצא יותר מ-45 ימים - -      

פנינה תמנו: לזה התכוונתי, כן

שיר אבינועם: ושהיא לפחות יותר מ-21 ימים בהגדרה של ה-4,500 לא מועסקת, לא מקבלת דמי אבטלה

פנינה תמנו:   אז זה לא מענק לכל - - - את אומרת רק למי שלא עובדת

שיר אבינועם:   רגע, זה רק אחד בואי נמשיך הלאה

פנינה תמנו: אז לא דייקת בהתחלה

פנינה תמנו:  המענק של 4,500, זה בכלל לנשים שלא עובדות

פנינה תמנו:  אם את גרושה וגם לא עובדת, תקבלי 4,500 אם הוא משרת מעל 45 ימים

שיר אבינועם: זה הדבר הראשון

שיר אבינועם:  הדבר השני הוא המענק שדברנו עליו ארוכות אתמול בוועדה

שיר אבינועם:  מענק של 10,700 לבנות זוג, שמאריכות חופשות לידה, ולא חוזרות לעבודה

שיר אבינועם:  גם פה מדובר על תנאי של 45 ימים

שיר אבינועם:  גם את המענק של 10,700 אנחנו נותנות לאותן בנות זוג

קריאה: כמה זוגות יש במילואים?     

פנינה תמנו: אני שואלת את השאלות, תודה

פנינה תמנו:  יש לנו את ה-10,700 לחופשת לידה

שיר אבינועם: נכון, ה-4,500 שציינתי קודם

פנינה תמנו: גם לגרושות שיש להן ילדים משותפים וילדו עם בן זוג חדש, אבל יש לה ילדים נוספים, זה 10,700

פנינה תמנו:  זה יהיה גם דרך הביטחון?     

שיר אבינועם:  דרך קרן הסיוע

שיר אבינועם:  כל מה שאני מגדירה, כל ארבעת הסעיפים שאציין עכשיו הם דרך קרן הסיוע

שיר אבינועם:  תכף אציין מה לא דרך קרן הסיוע

פנינה תמנו: דרך קרן הסיוע באמצעות - - -      

שיר אבינועם: אגף הכספים

פנינה תמנו: אגף הכספים של משרד הביטחון

שיר אבינועם: המימוש

פנינה תמנו:  כאשר הבקשה מוגשת לקרן הסיוע, אבל משולמת על ידי האגף הזה

שיר אבינועם: נכון

פנינה תמנו: כשאת אומרת לי פה בלשונך שיהיה לינק, שמראש ההורה הנוסף יוכל להיכנס אליו, כדי שגם לכם זה יעשה סדר

שיר אבינועם: בתוך קרן הסיוע

פנינה תמנו: כדי שיעשה סדר

פנינה תמנו:  אוקיי, אחת, שתיים ואז?     

שיר אבינועם: הסעיף השלישי הוא סיוע ב-500 שקלים להוצאות כלכלת הבית, שאפשר להגיש דרך קרן הסיוע 

פנינה תמנו: חודשי?     

שיר אבינועם: לא חודשי, חד פעמי

קריאה: כמה?     

שיר אבינועם: 500 שקלים

פנינה תמנו: 500 שקלים, כלכלת בית

שיר אבינועם: הדבר הכי משמעותי פה הוא אבדן הכנסה, זו הבשורה, אם יש בת זוג לשעבר - - -      

פנינה תמנו: זה לא בשורה, אנחנו הכנסנו את זה במתווה, אני הכנסתי את זה במתווה, זו לא בשורה בכלל, זו בשורה חשובה אבל בשורה ממוחזרת

שיר אבינועם: בשורה שבאה לידי מימוש

שיר אבינועם:  אבדן ההכנסה, דברו פה על העצמאיות, אם היא עצמאית או אם היא שכירה

שיר אבינועם:  אני אגדיר אובדן הכנסה: אם יש ירידה בהיקף השכר בין החודשים שלפני המלחמה לחודשי המלחמה, לא מדובר על מענק חד פעמי, מדובר בתשלום סיוע מתמשך חודשי

שיר אבינועם:  אפשר להגיש את זה רטרו גם לעצמאיות

פנינה תמנו: נפרוט את זה: נגיד שירדת מ-100% ל-50%, או שבאותו חודש הורידו לך שעות ושעות כוננות, ירדת, לצורך הדוגמה, מ-10,000 ל-4,000, ירידה של 6,000 שקל עד 10,000, אני טועה?     

שיר אבינועם: אנחנו דנים גם בבקשות יותר חריגות

פנינה תמנו: אבל זה עד 10,000 שקל בחודש שאתם נותנים

פנינה תמנו:  את יודעת כמה דוגמאות אני מקבלת בסמסי"ם של נשים שלא מקבלות את אובדן ההכנסה, משהו צריך להשתכלל, זאת אומרת שגם זה - - -      

שיר אבינועם: יש לנו אלפי פניות של אובדן הכנסה

פנינה תמנו: זאת אומרת שהגרושות שיש להן אובדן הכנסה וירידה בשכר, יוכלו להגיש ולקבל דרך אגף הכספים

שיר אבינועם: נכון

פנינה תמנו: עד 10,000 שקל בחודש, או שאני טועה, יש את המגבלה הזו?         

שיר אבינועם: יש 10,000, אבל עדיין, כל בקשה שמגיעה מעל 10,000, אנחנו לא מחזירים אותה ריקה, אלא מעבירים אותה לוועדת חריגים

שיר אבינועם:  כי על פי התקנון יש ועדה בראשות קמל"ר, שמתקיימת אחת לשבוע ובה אנחנו דנים בהוצאות חריגות מהסכום שנקבע על פי המדיניות ותקנון הקבע

פנינה תמנו: קמל"ר זה קצין מילואים ראשי?     

שיר אבינועם: נכון

פנינה תמנו: בן ארי?     

שיר אבינועם: אכן

פנינה תמנו: אוקיי, אז הן יקבלו גם את זה לחשבון הבנק האישי שלהן דרך אגף הביטחון

שיר אבינועם: את כל ארבעת הסעיפים

פנינה תמנו: מה עם הבייבי סיטר שפספסו?     

שיר אבינועם: בנוסף

פנינה תמנו: מענק בייביסיטר היום, בואי נשמע

שיר אבינועם: מענק בייביסיטר נכנס תחת סיוע כלכלת הבית

פנינה תמנו: כלכלת הבית היה עד 3,000 שקל, אם אני לא טועה

שיר אבינועם:  את מדברת על המענק של כלכלת הבית של ה-1,250 שיצא פעמיים בשנה שעברה ב-2023

פנינה תמנו: שנה שעברה

שיר אבינועם: ספטמבר ונובמבר

פנינה תמנו: כן

שיר אבינועם: אנחנו מדברים על הוצאות, לא על מענק ששולם, אלא על הוצאות שיש לבנות הזוג 

פנינה תמנו: לא, היה מענק

פנינה תמנו:  תראי, מה אנחנו צריכות

פנינה תמנו:  קודם כל, יש התקדמות, תוך שבוע ימים את נתת לנו מילה שזה ייפתר בעזרת השם

פנינה תמנו:  אני רוצה שיהיו אנשים ייעודיים שמטפלים בדבר הזה, ולא אגף ביטחון תקציבי שילכו לחפש

שיר אבינועם: יש לנו צוות שמוגדר לטובת העניין הזה

פנינה תמנו:  בדיוק, על הנושא של ההורים הנוספים

פנינה תמנו:  יש התקדמות, אבל יש הרבה דברים שניתנו לילדים, המענק היה מתוך ראיה לתת מעטפת לילדים, כמו שיעורי עזר, תקני אותי אם אני טועה, בייבי סיטר

פנינה תמנו:  ברור שהבייבי סיטר ושיעורי העזר נופלים על ההורה הנוסף

שיר אבינועם: אני יכולה לומר שכל דבר שלא קשור בסעיפים שתוקננו בתוך הקרן, הו בקשות שאנחנו בוחנים אותן באופן חריג

שיר אבינועם:  מגיעות אלינו הבקשות האלה, אנחנו רואים אותן

פנינה תמנו: זה לא היה של הקרן?     

שיר אבינועם:  לא, כל הסעיפים שלא ציינתי עד כה, שהם מעבר לארבעה שציינתי, אם זה שיעורים פרטיים, אגב זה לא קשור לנשואים או לא נשואים או גרושים, מוגדר כסוגיה חריגה בקרן בכל מקרה

שיר אבינועם:  אבל המענה לבייבי סיטר - - -     

פנינה תמנו:  של מי? של הגרושים?     

שיר אבינועם: לא, בכלל של משרתי המילואים

שיר אבינועם:  בקשה לשעורים פרטיים מוגדרת עדיין כבקשה חריגה שאנחנו בוחנים

פנינה תמנו: סיוע נפשי?     

שיר אבינועם: סיוע נפשי הוא הדבר החמישי שרציתי לומר, שלא קשור לקרן הסיוע, שכן הכנסנו לטובת אוכלוסיית הפרודות זה מענה רגשי, אותם 1,500 שקלים, שיוכל להגיש עליהם בקשה, פה זה לא דרך קרן הסיוע, זו בקשה שתגיע דרך האתר, אבל תגיע ישירות בלי בחינה ותהליך

פנינה תמנו: למי?     

שיר אבינועם:  אנחנו נפעיל את זה מול אכ"ס – אגף הכספים במשרד הביטחון, אבל הבקשה תגיע ישירות אלינו, בצרוף של קבלה, זה יהיה פשוט מאוד לכל המשרתים

פנינה תמנו: אז זה השובר של 1,500?     

שיר אבינועם: 1,500 טיפול רגשי     

פנינה תמנו: אוקיי, אני מוסיפה גם את זה, אבל היה מענק שנתתם?     

שיר אבינועם: יש כמה מענקים

פנינה תמנו: סליחה שאני מביאה את הדוגמה האישית שלי, אני יודעת אמנם שקבלו מענק של 3,000, היה 1,250 ועוד תוספת

שיר אבינועם: אני אעשה סדר

פנינה תמנו:  אני אמנם קבלתי את הכסף, אבל יש כאלה שלא

שיר אבינועם: היו כמה מענקים של שנה שעברה, שזה לפני דקה בערך, 1,100 הוצאות אישיות, 2,000 למשפחה

שיר אבינועם:  יש המענקים שאנחנו נותנים עכשיו במסגרת המתווה החדש, יש דיפרנציאליות בין לחימה או יעוד עורפי מבחינת היחידות בהן משרתים משרתי המילואים, מענקים של 266 שקלים או 466 תלוי אם אלו הוצאות אישיות או משפחה, או 866 לכל מי שבצע שרות מילואים עד סוף 2023 ובצע מעל ארבעה ימים בקפיצות של עשרה ימים

פנינה תמנו: קודם כל, כל הכבוד שבסוף פתרתם את זה, לקח זמן, צריך להודות על האמת, אבל זה שיהיה פתרון, שיוכלו להגיש תוך ניתוק התלות בלרדוף אחרי ההורה שנמצא במילואים

פנינה תמנו:  זה דבר סופר משמעותי, ואני מקווה שזה יעבוד כמו שצריך

פנינה תמנו:  בסוף מבחן התוצאה והתפעול הם סופר חשובים

פנינה תמנו:  לצד זה יש רק דבר אחד שבאמת חסר לי, ויכול להיות שתכף יאירו על עוד נקודות, זה הסיפור של הסיוע בעזרה של בייבי סיטר, כי בסוף האימא לא יכולה להיות מרותקת לבית היא צריכה לצאת, אם יש תינוקות היא לא יכולה, היא צריכה ללכת לדברים נוספים, סידורים

פנינה תמנו:  צריך לתת מענק שאם היא לוקחת בייביסיטר אפשר לעזור לה, כי בסוף זה נגזרת של העובדה שעכשיו היא במשמורת מלאה, מלא על מלא, כי אין לה את הימים שהם אצל האבא או הפרטנר בהורות שיכול לסייע לה, וזה חסר לי, זה ממש חסר לי

שיר אבינועם: אז אני רוצה להתייחס לזה

שיר אבינועם:  שלושה דברים: ראשית- רשמתי לי את זה, נבדוק את זה ברמה המשפטית, תקנון וכל מה שאנחנו מתעסקים בו

שיר אבינועם:  דבר שני- יש מענה במסגרת ה-500 שקל, ואפשר להגיש לנו בקשות בגין זה

שיר אבינועם:  דבר שלישי שחשוב מאוד שתדעו - - -     

פנינה תמנו: 500 שקל, לא מזלזלת באף שקל, אבל - - -     

שיר אבינועם: הדבר השלישי, שהוא חשוב, יש מרכז סיוע למשפחות שנותן מענה של חיבור מול הרשויות בעזרה לבייביסיטר, בעזרה בהרבה דברים אחרים

פנינה תמנו: לא רוצה שום דבר וולונטרי אתם צריכים לעזור להחזיר את ההוצאה הזו

שיר אבינועם:  אני אומרת אם יש לנו משהו להמשך

פנינה תמנו: יש לנו אובדן הכנסה, אני מבסוטית על זה חבל על הזמן, כי זה גם לא רק לחודש אחד, אלא ככל אובדן הכנסה

פנינה תמנו:  יש לנו את המענק, שהוא טיפה אנמי 4,500, אבל גם לא מזלזלים בזה

פנינה תמנו:  יש לנו את הנשים אחרי לידה של 10,700, שאנחנו עדיין בתוך המאבק עם חבר הכנסת דוד ביתן, שאם לא יאושר אולי יהיו דיונים בכספים, כך לפחות אנחנו מתכוונים לעשות, מה שחסר הוא הסיוע הזה- המעטפת

שיר אבינועם: רשמתי לי לגבי בייביסיטר, אני מניחה שניפגש מהר מאוד בקצבים האלה

פנינה תמנו: 1,500 שקל, קודם כל אני מקווה מאוד שלא נצטרך להיפגש, שניפגש בנסיבות טובות יותר

שיר אבינועם: אמן

פנינה תמנו:  שהמלחמה תיגמר, שהחיילים שלנו יחזרו, שננצח את אויבינו

פנינה תמנו:  1,500 זה - - -     

שיר אבינועם: 1,500 כמו שאמרתי זה טיפול רגשי, זה לא דרך הקרן אלא דרך אתה המילואים

שיר אבינועם:  ברגע שנפתח את זה לכולם, נפתח את זה באותה פעימה לבני ובנות הזוג, כולל פרודים, גרושות וגרושים, ומי שעונה על ההגדרה הזאת כולל ידועים בציבור

שיר אבינועם:  יש הגדרות רחבות מאוד, שאנחנו כצה"ל ניתן להן מענה במסגרת כל מה שציינתי עד כה

פנינה תמנו: אוקיי, תודה רבה

שיר אבינועם: רשמתי בייביסיטר, נתייעץ על זה גם עם האוצר

פנינה תמנו: כן, זה מה שנקרא הוצאות טיפול בילדים

פנינה תמנו:  כן, רציתם לשאול שאלה, מי מכם רצה?     

נועה לוונטר: יש לי שאלה לשאול, התייחסות לאימהות שלא עובדות?     

שיר אבינועם: ציינתי

פנינה תמנו: הציגי את עצמך

נועה לוונטר: שמי נועה

פנינה תמנו: שם, תפקיד ומטעם מי

נועה לוונטר: אני נועה, חברה של - - - גם גרושה עם שתי בנות

פנינה תמנו: הגרוש במילואים?     

נועה לוונטר: הוא במילואים מאז ה- 7 באוקטובר

נועה לוונטר:      השאלה הנשאלת: אתן מבקשות להוכיח ירידה בהכנסה, אבל יש גם עליה משמעותית בהוצאות

נועה לוונטר:  בסוף כשאת מסתכלת על האיזון הזה, או שהפרנסה שלך נפגעת או שההוצאות שלך מאוד עולות

נועה לוונטר:  למה צריך להוכיח אובדן הכנסה? יש פה מציאות שנמשכת מעל מאה יום, שאימהות נושאות בנטל וההוצאות שלהן גדלו פי שניים, אז למה אין הכרה בזה, למה צריך רק להוכיח שיש אובדן הכנסה?     

פנינה תמנו: האמת היא שהיא נוגעת בנקודה

פנינה תמנו:  מצד אחד יש את החלק של ההפסד, אבל אף אחד לא מסתכל על ההפסד שנוצר כתוצאה מהגידול הוצאות

פנינה תמנו:  ובזה היא מתייחסת רק ל-500

פנינה תמנו:  500 שקלים ואולי הטיפול הרגשי שזה הוצאות חדשות

פנינה תמנו:  זה לא מספיק, במיוחד כשזה חד פעמי

שיר אבינועם: פה נתנו מענקים, נכון שמדובר במענקים, כי צה"ל לא יכול אחרת- - -     

פנינה תמנו: לא ניתן מענק, אין מענק

שיר אבינועם: המענק על הוצאות אישיות, והמענקים המשפחתיים שניתנו כולל המענקים

פנינה תמנו:   אבל ההוצאות האישיות לא הלכו לנשים, האם אתם יכולים להסב את זה לנשים?     

שיר אבינועם: אנחנו כצה"ל, יכולים להעביר את המענקים שאינם במסגרת קרן הסיוע לחשבון הבנק של משרת המילואים- כצה"ל, אלה המענקים

פנינה תמנו: אז צריך לומר ביושר - -     

שיר אבינועם: יש פה שיח המשפטי

פנינה תמנו: - - צריך לומר ביושר, על ההוצאות הנוספות אנחנו נותנים מעבר למענקים על אובדן הפסד 500 שקלים, זו התוספת היחידה על ההוצאות הנוספות שלכם, אלא אם כן תגידי לי שיר, אם יש בוועדת החריגים

פנינה תמנו:  קודם עורכת דין שבות רענן דברה על סלי המזון, שאתם צריכים לעשות ועדת חריגים, אם יש אישה שהיא הורה נוסף או גבר, שנקלעים למצוקה אתם צריכים לאשר הוצאות אחרות

פנינה תמנו:  להגיע למצב של סלי מזון?     

שיר אבינועם: אנחנו דנים בזה בוועדות החריגים

פנינה תמנו: אתם דנים?      

שיר אבינועם: אמרתי, בוועדות החריגים, אחת בשבוע אנחנו דנים בכל כך הרבה סוגים של סוגיות שלא בתקנון של סעיפים שהוגדרו בקרן

שיר אבינועם:  זה מביא לידי ביטוי גם דברים שהעליתן פה, ועוד אלף ואחד דברים נוספים שאנחנו נותנים עליהם מענה

פנינה תמנו: אני רוצה לעשות אתכן משהו במשותף, בואו נפנה לחברת החשמל, אפשר לפנות גם לא לתאגידי המים אבל לעיריות

פנינה תמנו:  אלו מסים נוספים יש? שיבואו עם פתרון או הנחה משמעותית

פנינה תמנו:  אני מאמינה שאפשר לפרוץ את הסיפור הזה, כי ברקע שיחה שהייתה לי עם מנכ"ל חברת חשמל מאיר שפיגלר, שאמר שיש להם קרן מיוחדת, והוא מוכן לשקול את זה שיהיה לנשות המילואימניקים ובפרט הורה נוסף שבסוף הנטל נופל בעיקר עליו

פנינה תמנו:  אנחנו מודעים לזה

פנינה תמנו: נציג האוצר?     

איילת חקימיאןאיילת חקימיאן: איננו

פנינה תמנו: נציג האוצר לא הגיע?      

איילת חקימיאןאיילת חקימיאן: יש פה את שדולת הנשים

פנינה תמנו: שדולת הנשים

פנינה תמנו:  האוצר אמרו בקיצור, תסתדרו רבותי צה"ל, קבלתם 9 מיליארד, הקרן פחות, תקציבו את זה ותחלקו את זה כמו שצריך

פנינה תמנו:  אנחנו נבדוק אחר כך מדוע הם לא הגיעו, שירה את לא מפחידה מספיק?     

קריאה:   אני ניסיתי

פנינה תמנו: איפה הוא באיזו ועדה

קריאה:   הוא רק צריך לחצות את הכביש, סליחה

פנינה תמנו: והוא אמר לך שהוא מגיע?         

קריאה:  הוא אמר שהוא יאחר, אבל - - -     

פנינה תמנו: כן

הודיה מויאל: הודיה מויאל, שדולת הנשים

פנינה תמנו: שלום הודיה

הודיה מויאל: תודה פנינה על הדיון

הודיה מויאל:  אני רוצה לדבר על שתי נקודות שלא דברנו עליהן: הראשונה- אני לא יודעת אם ביטוח לאומי פה, שעת היעדרות בתשלום מהעבודה

הודיה מויאל:  קיבלנו הרבה פניות לקווים הפתוחים שלנו של נשים גרושות שלא זכאיות לקבל את השעה ביום בתשלום

פנינה תמנו: זה משהו - - -     

דובר: זה לא קשור לביטוח לאומי, זה קשור לעבודה

הודיה מויאל: משרד העבודה

פנינה תמנו: יש פה ביטוח לאומי?    

- דבוש: כן, עורכת דין שרית דמרי מהביטוח הלאומי

- דבוש:  זה לא במגרש שלנו

- דבוש:  אנחנו לא יכולים לאכוף את זה, אנחנו לא הרגולטור

- דבוש:  מי שצריך להיות כאן ולהתייחס, הוא אולי משרד העבודה, ולראות אלו סנקציות ניתן לנקוט

פנינה תמנו: אנחנו נוציא פניה

פנינה תמנו:  אתמול דברתי עם השר יואב בן צור על נשות הקבע, אותו סיפור

פנינה תמנו:  אנחנו נצטרך לפתור את זה

פנינה תמנו:  כולם באותה סיטואציה, רק ההגדרות של הנשים - - -      

הודיה מויאל: זה אירוע שמאוד פוגע בנשים האלה, וזו זכות שמגיעה להן, הן מחזיקות את נטל גידול הילדים כרגע

הודיה מויאל:  אני לא רואה שום סיבה שהן לא יקבלו את הזכות הזאת, כמו כל אישה אחרת שבן הזוג שלה נמצא במילואים

הודיה מויאל:       הנושא השני: דברתם פה קצת על מענקי הסיוע, ואני כן אדבר רגע גם על מענק כלכלת הבית וגם על מענק המשפחה שמגיעים ישירות לחשבון הבנק של המילואים

הודיה מויאל:  אני רוצה להגיד פה דבר חשוב, שהדבר הזה הוא פתח לאלימות כלכלית עתידית

קריאה: לא רק עתידית, גם עכשווית

הודיה מויאל: גם עכשווית

הודיה מויאל:  בנקודה הזאת, עכשיו, אנחנו חייבות לפתור את זה

קריאה: אפשר לחייב אותו בחוק להעביר לה?         

הודיה מויאל: לא, אני לא יודעת אם אפשר לחייב אותו בחוק להעביר לה

פנינה תמנו: רגע, הדיון הוא מולי

הודיה מויאל:     שני המענקים ניתנים ישירות לחשבון הבנק של משרת המילואים

פנינה תמנו:  את מדברת על כלכלת?      

הודיה מויאל: מענק כלכלת בית ומענק משפחה

פנינה תמנו: מענק כלכלת בית, זה מאוד פשוט, אנחנו יודעים למה כיוונתם, רציתם לעזור לתא המשפחתי, שהוא בית אחד, מתוך ראיה של בית אחד, ואז צץ הסיפור של שני הבתים, כאשר יש הורה נוסף

פנינה תמנו:  צריך לפתור את זה

פנינה תמנו:  רענן, את רוצה לשאול את זה?     

אורי אור: נראה לי שהיא ירדה

פנינה תמנו: היא לא ירדה היא בזום

אורי אור: היה לזה פתרון בקורונה

אורי אור:  בקורונה היה בג"ץ, שחייב את מקבלת, בדרך כלל, דמי הביטוח הלאומי, היו אז מענקים לילדים, לחלוק עם בן או בת הזוג

פנינה תמנו: לביטוח לאומי יש באמת יכולת לעשות את זה יותר טוב, הבעיה היא שלדעתי - - - הסיפור של כלכלת הבית, חייבים למצוא לו פתרון, אלא אם כן אתם רוצים להעביר את זה - - -     

הודיה מויאל: ביטוח לאומי, אתם אמורים לדעת מה הסטטוס המשפחתי של משרת מילואים

פנינה תמנו: זה לא קשור לביטוח לאומי

הודיה מויאל: אם אפשר לייצר חיבור בין המידע

פנינה תמנו: רגע, סליחה, רענן

הודיה מויאל: סליחה

שבות רענן: אז אני רציתי לשאול את צה"ל ואת ביטוח לאומי, אולי נצא מכאן עם פתרון

שבות רענן:  כמו שפנינה אמרה,  ברור למה נועד מענק כלכלת הבית, אין שום סיבה שהוא לא יגיע למי שמחזיק את הבית ולמי שנלחמת על הבית, גם אם היא גרושה, זו אפליה שאין בה שום היגיון

שבות רענן:  אם קשה לכם פרקטית לעשות את זה דרך קרן הסיוע

שבות רענן:  אז להעביר את כל מענקי כלכלת הבית, גם של הנשים הנשואות דרך ביטוח לאומי ביחד עם ה - - -         

פנינה תמנו: לעשות את הקיזוז הם יודעים, לעשות את החלוקה כמו שעשו בקורונה

שבות רענן: בדיוק כמו בקורונה

שבות רענן:  דבר נוסף שצריך לפתור, ואם היה בג"ץ הוא בטוח היה עובר - - -     

פנינה תמנו: אבל יכול להיות שתעשו בג"ץ, אני לא חושבת שזה נכון שזה יגיע לשם, כי סך הכול יש לצבא באמת רצון לעזור

פנינה תמנו:  אבל סיפור כלכלת הבית

שיר אבינועם:  עם כלכלת בית צריך לעשות הפרדה, זה לא מענה שניתן מקרן הסיוע, אלה מענקים שצה"ל משלם בדחיפה ישירות - - -     

פנינה תמנו: לחשבון

שיר אבינועם: מוזן בתוך צה"ל ישירות לחשבון הבנק שמעודכן בצה"ל

פנינה תמנו: תחת מי, תחת אכ"א?      

שיר אבינועם: תחת צה"ל, אגף כוח אדם

פנינה תמנו: אז אתם אותה אכסניה

שיר אבינועם: צריך לעשות כאן איזשהו דיון, איזושהי חשיבה פנימית

פנינה תמנו: אז תעשו חשיבה פנימית, המשרדים בטח אחד ליד השני, אנשים טובים כולכם

שיר אבינועם: פנינה, אנחנו נבדוק את זה

פנינה תמנו: צאו תבדקו, ביטוח לאומי, האם תוכלו לעזור להם בזה? יש לכם ניסיון מצטבר

- דבוש: כל הדברים האלה מחייבים תיקוני חקיקה בביטוח לאומי

- דבוש:  אני לא יכולה להעביר כסף אם אין תיקון חקיקה

- דבוש:  אגיב בעדינות, זו מטלה נוספת ביטוח לאומי

פנינה תמנו: למה יש לכם את סעיף תשע?      

- דבוש: נכון

פנינה תמנו:  לא חייב בחקיקה בסעיף תשע

- דבוש: הסכם סעיף תשע הוא עדיין כמו חקיקת משנה, כלומר אני עדיין צריכה לבוא לכנסת, לאשר את זה בכנסת - - -     

פנינה תמנו: איפה, בוועדת כספים?     

- דבוש: בוועדת העבודה והרווחה

פנינה תמנו: נאשר לך את זה, זה תיקון קטן, לא מפחידים מחוקקים עם תיקון

- דבוש: אני לא רוצה להפחיד משום דבר, אני רק רוצה לתאר את התהליך, זה לא תהליך שמחר בבוקר אני אומרת ואני מבצעת

- דבוש:  אני צריכה לעשות הסכם סעיף תשע עם צה"ל ועם האוצר

פנינה תמנו: יכול להיות שאתם לא צריכים את ביטוח לאומי

- דבוש: נכון

פנינה תמנו: יכול להיות שצה"ל יודע לעשות את זה, יכול להיות שתצטרכו לעשות את זה שיח, שיר, עם מחלקת  - - -     

שיר אבינועם: אנחנו נבדוק את זה, יש פה סוגיות משפטיות, יש פה חקיקה, יתכן ו - - -      

פנינה תמנו: את יודעת מה היתרון שלכם? אתם ביצועיסטים, לטוב ולרע

פנינה תמנו:  משרד הביטחון והצבא אתם ביצועיסטים ביחס להרבה מאוד - - - אגב, גם ביטוח לאומי לא להיפגע, אנחנו מאוד מעריכים את העבודה שלכם, של ירון המשנה ל - - -      

אורי אור: חברת הכנסת, כבר היה לזה פתרון, באמצעות הוראה משפטית שבן או בת הזוג לשעבר צריכים להעביר את הכסף ואז אפשר להוציא - - - כמו שהיה בקורונה

פנינה תמנו: לא רוצים להיות שם, לא שם עכשיו במלחמות עולם, שאם לא הפרת הולכים להוצאה לפועל, אם בשביל זה אני אומרת לכם לכו לבית משפט

פנינה תמנו:  אני פה כי אני רוצה שהמערכת תמנע את הסכסוכים האלה

פנינה תמנו:  שהמערכת לא תצטרך להפיל הכול על ההוצאה לפועל

אורי אור: אני מדברת על הכסף שכבר התקבל

פנינה תמנו: אני לא שם, אם עושים את הדברים נכון, אז מונעים הרבה חיכוכים מיותרים של המשפחות ושל בני הזוג לשעבר

אורי אור: אנחנו בעד כמובן, אבל היה כבר מקרה בקורונה ו - - -     

פנינה תמנו: הבנתי ואני לא שם

פנינה תמנו:  כן, מי הגברת באמצע?     

יגאל ביבי:  סיגל אביב, מנהלת אגף תנאי שרות ויחסי עבודה בנציגות שירות המדינה

פנינה תמנו: מה קורה עם עובדי המדינה?      

יגאל ביבי:  לגבי בנות הזוג ובני זוג גרושים וגרושות, העמדה שלנו, הרי בנות ובני זוג של אנשי מילואים נשואים ונשואות מקבלים את ההטבה של שעת קיצור ויום חופשה במהלך המילואים

יגאל ביבי:  שעת קיצור שעות התקן ויום חופשה

פנינה תמנו: למרות שזה לא בחוק

יגאל ביבי: לא, זה מדיניות זה בתקשי"ר 

פנינה תמנו: כל הכבוד 

יגאל ביבי:  העמדה שלנו שאין שום מניעה להעניק את זה גם לגרושים, אבל--     

פנינה תמנו: העמדה? או שזו ההנחיה שלכם

יגאל ביבי:  כרגע זה לא קורה

פנינה תמנו: למה זה לא קורה?      

יגאל ביבי: לא יודעת, לא קורה

פנינה תמנו: את אומרת לי שזה לא קורה?     

יגאל ביבי: אני אומרת שזה לא קורה, והעמדה שלנו שאין שום בעיה להכיל את זה

פנינה תמנו: לא, אתם נציבות שרות המדינה? תחזרי לנציב היקר ותגידי לו שיוציא עכשיו מכתב לכל המשק

יגאל ביבי: ברור, אני רק מעדכנת אותך

פנינה תמנו: מתי את חוזרת אלי כשהנציב מוציא מכתב? אני רוצה שזה יהיה חלק מהחוק

יגאל ביבי: בקרוב מאוד

פנינה תמנו: תודה רבה, דרישת שלום לנציב

יגאל ביבי: בקרוב מאוד, אבל אני אגיד רק סייג אחד, שזה חייב להיות עם הצהרה שהילד בחזקת ההורה

פנינה תמנו: אין בעיה אבל זה צריך לצאת לפועל

פנינה תמנו: ולא משנה אם - - -     

פנינה תמנו:  אלינו לא באים עם בעיות, אלינו באים עם פתרונות

יגאל ביבי: אני רק אומרת לך, שעד עכשיו זה לא היה, ומבחינתנו אין שום מניעה להחיל את זה

פנינה תמנו: קודם כל תודה רבה לך על הכנות, שנית שזה יהיה הסיכום שלנו שנוכל לדעת שהנציבות הוציאה את המכתב הזה לכולם

פנינה תמנו:  את תמליצי על זה לנציב כגורם המקצועי האמון על הנושא

יגאל ביבי: כמובן הורים לילדים

פנינה תמנו: אני רוצה לסכם את הדיון הזה שהיה חשוב, ממוקד ומשמעותי

מיכאל אורן: אני רוצה להוסיף משהו לקראת סיום

פנינה תמנו:  מה שמך?     

מיכאל אורן: עורכת דין מיכל גורן מהקליניקה לייצוג אוכלוסיות בפריפריה באוניברסיטה העברית

פנינה תמנו: אבל למה ככה בסוף, אני שאלתי קודם אם יש מישהו שרוצה לדבר

מיכאל אורן: נכון, והנה אני

מיכאל אורן:  רציתי להוסיף נקודה, כי הרבה ממה שרציתי להגיד נאמר על הצורך בהשוואת הזכויות של הגרושות שהן אוכלוסייה שגם בשגרה סוחבת על הגב ונתקלת רק בבעיות בירוקרטיות כל הזמן

מיכאל אורן:  גם כשאנחנו באות לתקן את האפליה הזאת חשוב מאוד לשים לב שזה לא מעמיס עוד נטל בירוקרטי עליהן, בטח שלא בתקופות כאלה שהן נמצאות בבית עם שנים שלושה או ארבעה ילדים, ופתאום ועדות חריגים, ופתאום - - - מיוחדות

פנינה תמנו: דווקא הפרוצדורה של הקרן לא אמורה להיות קשה

פנינה תמנו:  כל הזמן להיות בראיה, שיר, של כמה מפשטים את הבירוקרטיה, דברנו על זה בעבר, ודווקא הפתרונות שהיא הביאה, אני חושבת שהם נכונים, מתוך ראיה והבנה של המערכות, אני רוצה רק - - -     

שיר אבינועם: חשוב לי להדגיש בהקשר של המענקים, שהם ניתנים למשרת המילואים כזכות שלו בהיותו משרת או משרתת מילואים

פנינה תמנו: אנחנו יודעים, אבל אנחנו במצב חריג - -      

שיר אבינועם: מצב חריג, אבל שוב פעם

פנינה תמנו: - - מצב חריג, אנחנו מבינים עורף חזק שתומך מאוד בחזית, וצרכים נלווים לדבר הזה, וכממשלה וככנסת ראינו את הדבר הזה שחשוב שיקרה

פנינה תמנו:  נכון שגם קולות מתוככם מתוך הצבא אני זוכרת שהקמל"ר – קצין מילואים ראשי, בן ארי בא אלינו לדיון הראשון, ועלה ואמר שבאמת יש פה צורך אמתי, כולכם רואים את הצורך הזה, היו לי שיחות גם עם שר הביטחון

פנינה תמנו:  לכן לא להגיד לנו שזה נגזרת של המילואמניקים, אנחנו לא שם

שיר אבינועם: אני חושבת שצריך לעשות הפרדה בין המענקים לשאר ההטבות

פנינה תמנו: אנחנו מדברים על מענק כלכלת בית, ברור לנו שמי שמחזיק בכלכלת הבית זה ההורה הנוסף או בת הזוג

פנינה תמנו:  במקרה של בת הזוג מדובר במשק אחד, צריך לפתור את זה

שיר אבינועם: איפה שיש בעיות, לא בכל מקום יש בעיות, צריך לזכור את זה

פנינה תמנו:  לא נמציא בעיות

פנינה תמנו:  ואם לא תמציאו מצדי מענק חדש שיעזור להן, אבל לא יכול להיות מצב שלא יקבלו כמעט עזרה

פנינה תמנו:  כרגע הן מקבלות רק על ההפסד והתוספת זה רק על 500, ו-500 שקל חד פעמי - - -     

שיר אבינועם: את סוגיית הבייביסיטר אנחנו נבדוק

פנינה תמנו: בייביסיטר וכלכלת בית אולי תעלו את זה

פנינה תמנו:  אני אומרת שתעלו לגרושות את כלכלת הבית, אני חושבת שזה יכול לפתור לכן הרבה בעיות, ואז להשוות את זה לאותו מענק לגרושות, הרי ה-500 קיימים היום גם לבנות זוג

שיר אבינועם: כן, לתא המשפחתי

פנינה תמנו:  אני אומרת שבמקרה של - - - אגב, גם לא כל ההורים הנוספים מגישים, יש כאלה שהמצב הכלכלי שלהן מאפשר ולא מגישות

פנינה תמנו:  אלה שפועלים אקטיבית הם אלה שבאמת צריכים את זה

פנינה תמנו:  לראות איך מעלים, ה-500 הוא לא כל כך רלוונטי להורה נוסף, יכול להיות שזה יהיה הנתיב של הפתרון, במקום לפתור את זה עם האגף של הדחיפה, את כל הסיפור של ההעברות והקיזוזים, אני חושבת באמת - - - בכמה נשים מדובר, 17,000? סליחה, אני לא זוכרת בדיוק

עדו אבגר: 4,500

פנינה תמנו: 4,500, זה כלום, אז אפשר אפילו להעלות את המענק לסכום שניתן, כמה זה היה, 2,000 ו?     

קריאה: 1,250

שיר אבינועם: אנחנו לא מדברים על מענק, מדברים על קרן הסיוע

פנינה תמנו: כן, בסדר, אבל כמה היה המענק?         

שיר אבינועם:     כלכלת הבית? 1,250

פנינה תמנו: אז נוסיף על זה 600-700 שקלים לנשים, לדעתי זה פתרון טוב, כפול 400

פנינה תמנו:  אגב, דעי לך שפתחתי לכם את השער להגדלת התקציב

פנינה תמנו:  של הקרן, לא לשכוח, כאשר אני מבקשת - - -     

שיר אבינועם: יש מה לעשות אתו

פנינה תמנו: נכון, זה התחיל ב-80-70, עד שאנחנו שמנו דריסת רגל משמעותית, גם את זה צריך לזכור, אנחנו פה כדי לסייע

פנינה תמנו:        << אורח >> שיר אבינועם: << אורח >>      חד משמעית

פנינה תמנו: לכן אני רוצה שתפתרו את הדבר הזה

פנינה תמנו:       אני רוצה לסכם את הדיון

פנינה תמנו:  אני רוצה להודות לצה"ל – לאגף כוח אדם, ולנציגה שנמצאת כאן על ההתקדמות בנושא הפתרונות שבקשנו בעניין גרושות וגרושים – הורה נוסף והסרת החסם הפרוצדורלי להעברת הכספים

פנינה תמנו:  מבקשת לבחון, לא רק לבחון, לתקן את מענק כלכלת הבית, שקבלו מילואימניקים, אך הורה נוסף לא זכה לו

פנינה תמנו:  לוודא שניתן להעלות כרגע את הסכום שציינתם במהלך הדיון של 500 שקלים, השוואה לאותו מענק שמקבל המילואימניק

פנינה תמנו:  עדכון של נציב שרות המדינה לכלל המגזר הציבורי, לאפשר את השעה- שעתיים, זה שעה ביום?     

קריאה:     שעה

פנינה תמנו: למשרה מלאה

קריאה:   שעה ביום - - - נוסף למכסה

פנינה תמנו: להתאים את זה לגרושים גרושות והורים נוספים

פנינה תמנו:  לבחון את הנושא הזה גם בראייה של דיני עבודה לכל מי שמועסקת המגזר הפרטי, וגם לגבי נשות ואנשי הקבע

פנינה תמנו:  ביטוח לאומי, יש משהו בו אתם יכולים לסייע להם?     

- דבוש: כרגע זה לא במגרש שלנו, גברתי, את יודעת את זה, זה דרך הקרן לסיוע

פנינה תמנו: אבל אף פעם לא מחכים שזה יהיה במגרש שלכם, בדרך כלל אתם יצירתיים מאוד, אני מרגישה בתקופה הזו שאתם קצת מדשדשים, בקורונה אמרו שהצלתם את המדינה

- דבוש: גברתי, כמות ההסכמים שחתמנו ואנחנו עומדים לחתום לפי סעיף תשע בחודשים האחרונים היא גדולה מאוד

- דבוש:  הבנו שזה משהו שמטופל על יד צה"ל ומשרד הביטחון, כמובן שאם הביטוח הלאומי יידרש, אנחנו בקשר גם עם אכ"א

פנינה תמנו: אני מבקשת שתלכו לעשות עבודה, ובכל זאת תראו איך אתם יכולים לעזור לנשות המילואים בכללי ובתוכן נשות - - - תבואו אלינו עם תשובות

פנינה תמנו:  כמובן שאמרתי שנשב יחד עם סא"ל שיר, ונראה איך אנחנו מקדמים מול הרשויות המקומיות וחברת חשמל, סיוע לנשות המילואים

פנינה תמנו:  תודה רבה, אני סוגרת את הישיבה, להתראות